Akutpakker virker ikke De modtager hverken løn eller en offentlig ydelse, skriver Licitationen - Byggeriets Dagblad. Tallene fremgår af en opgørelse, som Arbejdsmarkedsstyrelsen har foretaget. I alt 9.307 personer mistede dagpengene i årets første otte uger som følge af stramningerne. Heraf er 1.979 uden nogen form for indkomst. - Det er helt vanvittige tal, men det understreger for det første, at hele dagpengereformen blev gennemført på et forkert grundlag og for det andet, at de tre akutpakkers midlertidige karakter forslår som en skrædder i helvede, siger Morten Kaspersen, der er formand for AK-Samvirke, arbejdsløshedskassernes brancheorganisation. Kun hver tiende af personerne, der har sagt farvel til dagpengene i januar og februar, er kommet i beskæftigelse som lønmodtager. Fire af hver 10 har skiftet dagpengene ud med kortvarig uddannelse på den særlige uddannelsesydelse, som visse er berettiget at modtage frem til 1. juli i år.

Referat:
Flere end hver femte, der i årets første to måneder har mistet deres dagpenge, har samtidig mistet deres forsørgelsesgrundlag.